== Eurovision Song Contest ==
Stefan Raab er også komponist og musikproducer. Han var involveret i fem [[Eurovision Song Contest]] for Tyskland: 
* Ved [[Eurovision Song Contest 1998|ESC 1998]] var han (under navnet ''Alf Igel'') komponist af [[Guildo Horn]]s sang ''Guildo hat euch lieb'' og fik en 7. plads.
* Ved [[Eurovision Song Contest 2000|ESC 2000]] deltog han som sanger og komponist med sangen ''Wadde hadde dudde da'' og fik en 5. plads.
* For [[Eurovision Song Contest 2004|ESC 2004]] startede han en talentkonkurrence (''SSDSGPS'', "Stefan sucht den Super-Grand-Prix-Star") i sit show ''TV total''. [[Maximilian Mutzke|Max Mutzke]] var vinder med ''Can't Wait Until Tonight'', som blev komponeret og produceret af Raab. Max Mutzke blev også valgt som Tysklands ESC-repræsentant i den nationale finale og fik en 8. plads ved ESC.
* For [[Eurovision Song Contest 2010|ESC 2010]] fik han en ny Tv-casting, ''[[Unser Star für Oslo 2010|Unser Star für Oslo]]''. Showet var arrangeret i fællesskab af de offentlige tv-selskaber [[ARD]] og [[Norddeutscher Rundfunk|NDR]] samt den private tv-kanal ProSieben. Stefan Raab var en af tre dommere i castingen og producer (men ikke komponist) af sangen ''[[Satellite]]'', som var [[Lena Meyer-Landrut]]s vindersang. Lena fik en 1. plads ved ESC, som var Tysklands første sejr siden 1982.
* Sammen med [[Anke Engelke]] og [[Judith Rakers]] var han vært ved [[Eurovision Song Contest 2011|ESC 2011]] i Tyskland. Desuden var han producer af Lena Meyer-Landruts ny bidrag ''[[Taken by a Stranger]]'' som blev udvalgt i Raabs tv-show ''Unser Song für Deutschland'' og fik en 10. plads ved ESC-finalen.
* I 2012 var han dommer i tv-castingen ''Unser Star für Baku'', som fandt [[Roman Lob]] som Tysklands repræesentant for [[Eurovision Song Contest 2012|ESC 2012]], mens rapperen [[Thomas D]] blev den nye jurypræsident og vinderens producer.
Levende_personer Journalistik Kultur Humaniora